તમને જણાવી દઇએ કે, ઇંગ્લેન્ડે અહિંયા ઓવલ મેદાન પર ભારત વિરૂદ્ધ રવિવારે પોતાની બીજી ઇનિંગમાં બે વિકેટ પર 114 રન બનાવી લીધા છે. પ્રથમ ઇનિંગમાં 332 રન બનાવનાર ઇંગ્લેન્ડે ભારતને તેની પ્રથમ ઇનિંગમાં 292 રન પર ઓલ આઉટ કરી 40 રનની લીડ મેળવી હતી. હોસ્ટ ટીમ પાસે બીજી ઇનિંગમાં અત્યાર સુધીમાં કુલ 154 રનની લીડ મેળવી લીધી છે. જ્યારે તેમની 8 વિકેટ હજૂ શેષ છે. દિવસની રમત પૂર્ણ થતા પોતાની છેલ્લી મેચ રમી રહેલ એલેસ્ટેયર કુક 125 બોલની ઇનિંગમાં ત્રણ ચોગ્ગાની મદદથી 46 રન અને કેપ્ટન જોઇ રૂટ 43 બોલની ઇનિંગમાં પાંચ ચોગ્ગાની મદદથી 29 રન બનાવીને અણનમ રમી રહ્યા છે.